31 



Forhold, at den angriber de egentlige Stammer ; derimod 

 har jeg seet den gjore dette paa vore Tømmerpladser. 

 Mangler den passende Ynglesteder, og det er ofte Til- 

 fældet med Sommergenerationen, saa vandrer den til de 

 unge Kulturer, og her er det, at den forst ret viser sin 

 Skadelighed, idet disse i Reglen gaa tilgrunde for dens 

 Angreb. Det af Schiodte (i Beretning til Indenrigsmini- 

 steriet 1855) omtalte Angreb af Hylastes ater paa en 

 ganske ung Granplantage i Nobbet Vesterskov paa Lol- 

 land, hvorved 12000 Planter bleve aldeles ødelagte, 

 skyldes dog sikkerlig ikke denne, men den følgende Art. 

 Denne Antagelse støtter jeg paa, at der ikke i zoologisk 

 Museums Materiale, saavel det opstillede som det ma- 

 gazinerede, findes noget Exemplar af H. ater mærket 

 Nobbet, medens der derimod haves en Række 

 Individer af cunicularius , der skrive sig fra denne 

 Lokalitet. 



Altum har iøvrigt ogsaa iagttaget, at den i Egnen 

 omkring Neustadt Eberswalde først viser sig i Begyndel- 

 sen af Maj, altsaa nærmere i Overensstemmelse med 

 Forholdene her i Landet. Nævnte Forfatter hævder og- 

 saa, at det ikke altid er Nøden, der driver den over i 

 de unge Kulturer, og støtter det paa, at han paa sin 

 første zoologiske Excursion i Somrnersemestret, der fal- 

 der i de første Dage i Maj, har truffet Mængder af 

 denne Art i de unge Plantninger, uagtet der netop paa 

 den Tid var et stort Antal Stubbe i Nærheden, der vare 

 tjenlige for den til at anbringe Yngelen i, og at det paa 

 dette Tidspunkt umuligt kunde være 1ste Generation, der 

 allerede var udviklet. 



Der forekommer her i Landet en Form af denne 

 Art, der er betydelig kortere i sin Bygning og med en 

 langt dybere og grovere Sculptur end Hovedformen. 



